Document ID: 31992R0764

ΚΑΝΟΝΙΣΜΟΣ (ΕΟΚ) αριθ. 764/92 ΤΗΣ ΕΠΙΤΡΟΠΗΣ της 27ης Μαρτίου 1992 για κατάργηση του κανονισμού (ΕΟΚ) αριθ. 3446/88 περί μεταβατικών δατάξεων σχετικά με τη χρησιμοποίηση των πιστοποιητικών προκαθορισμού της ενισχύσεως στον τομέα των ελαιούχων σπόρων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 90 παράγραφος 1 και το άρθρο 257 παράγραφος 1,
Εκτιμώντας:
ότι το άρθρο 4 του κανονισμού (ΕΟΚ) αριθ. 1594/83 του Συμβουλίου της 14ης Ιουνίου 1983 σχετικά με την ενίσχυση για τους ελαιούχους σπόρους (1), όπως τροποποιήθηκε τελευταία από τον κανονισμό (ΕΟΚ) αριθ. 1321/90 (2), προβλέπει ότι μπορεί να εκδοθεί πιστοποιητικό προκαθορισμού της ενισχύσεως σε κάθε ενδιαφερόμενο- ότι η έκδοση του εν λόγω πιστοποιητικού εξαρτάται από τη σύσταση εγγυήσεως που εγγυάται τη δέσμευση του αιτούντα να εξακριβώσει τους σπόρους κατά τη διάρκεια καθορισμένης περιόδου- ότι ο σκοπός της συστάσεως εγγυήσεως είναι να αποφευχθεί κάθε κερδοσκοπική ενέργεια- ότι οι λεπτομέρειες εφαρμογής του καθεστώτος ενισχύσεως για τους ελαιούχους σπόρους έχουν προβλεφθεί από τον κανονισμό (ΕΟΚ) αριθ. 2681/83 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2964/91 (4)-
ότι ο κανονισμός (ΕΟΚ) αριθ. 3446/88 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1492/89 (6), απαγορεύει τη χρήση των πιστοποιητικών προκαθορισμού της ενισχύσεως για τους ελαιούχους σπόρους που συγκομίζονται και μεταποιούνται στην Ισπανία και στην Πορτογαλία εάν τα πιστοποιητικά έχουν εκδοθεί σε άλλα κράτη μέλη- ότι απαγορεύει επίσης τη χρήση των πιστοποιητικών που εκδίδονται στην Ισπανία και στην Πορτογαλία για τους ελαιούχους σπόρους που συγκομίζονται και μεταποιούνται σε ένα άλλο κράτος μέλος-
ότι, από την 1η Ιανουαρίου 1991, το σύστημα υπολογισμού των ενισχύσεων για τους ελαιούχους σπόρους συνδέεται, στην Ισπανία και την Πορτογαλία, με τις τροποποιήσεις της διεθνούς τιμής όπως στα άλλα κράτη μέλη- ότι, συνεπώς, τα ειδικά μέτρα σχετικά με τη χρήση των πιστοποιητικών προκαθορισμού της ενισχύσεως στην Ισπανία και στην Πορτογαλία δεν ήταν πλέον αναγαία από την ημερομηνία αυτή-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3446/88 καταργείται.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Μαρτίου 1992.

Labels: 12
18
17
19